מהגוי ‎ עבודה ‎ מנוצלים‎ 

ההפגנות ‎ והמחאות ‎ נגד ‎ גירוש ‎ מהגרי ‎ עבודה ‎ וילדיהם ‎ חושפות ‎ אחת ‎ הפינות‎ 
האפלות ‎ ביותר ‎ של ‎ הניצול ‎ המעמדי ‎ בישראל ‎ ־  בסיוע ‎ ממשלת ‎ ההון‎ 


מאת ‎ אפרים ‎ דויד■‎ 

מאות ‎ הפגינו ‎ במוצאי ‎ שבת ‎ (15.8), ‎ בתל-אביב, ‎ בדרישה‎ 
למנוע ‎ את ‎ גירוש ‎ מהגרי ‎ עבודה ‎ וילדיהם. ‎ המפגינים ‎ יצאו‎ 
משדרות ‎ רוטשילד ‎ והפגינו ‎ לאורך ‎ רחובות ‎ דרום ‎ העיר ‎ ועד‎ 
לגינת ‎ לוינסקי, ‎ בה ‎ נערכה ‎ עצרת ‎ מאולתרת. ‎ הפגנה ‎ נוספת,‎ 
של ‎ פעילי ‎ חד״ש, ‎ נערכה ‎ במהלך ‎ השבוע ‎ בקרבת ‎ מקום ‎ - 
מול ‎ מטות ‎ חברות ‎ כח ‎ אדם ‎ (ר׳ ‎ ידיעה ‎ נפרדת ‎ בעמ׳ ‎ 6  בגיליון‎ 
זה). ‎ בעצרת ‎ שהתקיימה ‎ בסוף ‎ השבוע, ‎ עמד ‎ אחד ‎ ממארגני‎ 
המחאה, ‎ המחנך ‎ הוותיק ‎ מרסלו ‎ וקסלר, ‎ על ‎ הקשר ‎ בין ‎ הרצח‎ 
ההומופובי ‎ שאירע ‎ בתל-אביב ‎ לפני ‎ כ-20 ‎ יום, ‎ האפליה ‎ של‎ 
האוכלוסייה ‎ הערבית ‎ ומדיניות ‎ הגירוש ‎ של ‎ הממשלה.‎ 
ההפגנה ‎ של ‎ פעילי ‎ חד״ש ‎ ומק‎ "י ‎ בתל-אביב ‎ אף ‎ היא ‎ הצביעה‎ 
על ‎ הקשר ‎ בל ‎ ינותק ‎ בין ‎ מדיניות ‎ הגירוש ‎ ורווחי ‎ העתק ‎ של‎ 
המתווכים ‎ בכוח ‎ אדם. ‎ מהתמונה ‎ מצטיירת ‎ בפני ‎ אלפי‎ 
המפגינים ‎ שהשתתפו ‎ במחאות ‎ בשבועות ‎ האחרונים ‎ נגד‎ 
הגירוש ‎ עולה ‎ כי ‎ הממשלה, ‎ בשירות ‎ ההון, ‎ דוגלת ‎ במדיניות‎ 
ה״דלת ‎ המסתובבת״ ‎ -  מדיניות ‎ שביסודה ‎ מקסום ‎ רווחים‎ 
באמצעות ‎ העמקת ‎ ניצול ‎ עובדים ‎ ללא ‎ זכויות. ‎ כך ‎ היו ‎ מהגרי‎ 
העבודה, ‎ העובדים ‎ הזרים ‎ כפי ‎ שמכונים ‎ על ‎ פי ‎ רוב, ‎ לאחד‎ 
המגזרים ‎ המנוצלים ‎ ביותר ‎ במעמד ‎ העובדים ‎ בישראל. ‎ בעלי‎ 
הון ‎ מפיקים ‎ רווחים ‎ עצומים ‎ על ‎ גבם, ‎ וגוזרים ‎ קופון ‎ שמן‎ 
בתווך ‎ עבודתם. ‎ תנועת ‎ הפועלים ‎ הבינלאומית ‎ החלה ‎ לעסוק‎ 
בשאלת ‎ הגירת ‎ העובדים ‎ עוד ‎ בתקופתו ‎ של ‎ קרל ‎ מרקס,‎ 
במחצית ‎ השנייה ‎ של ‎ המאה ‎ ה-19. ‎ מרקס ‎ עקב ‎ מקרוב ‎ אחר‎ 
הגירתם ‎ של ‎ פועלים ‎ צעירים ‎ מאירלנד ‎ אל ‎ בריטניה ‎ הגדולה‎ 
-  המעצמה ‎ הקפיטליסטית ‎ הגדולה ‎ בתקופה. ‎ זאת ‎ במימד‎ 
הכפול ‎ של ‎ הניצול ‎ הקפיטליסטי ‎ של ‎ המהגרים ‎ הצעירים,‎ 
ולרוב ‎ רעבים, ‎ על ‎ ידי ‎ מעסיקיהם ‎ הבריטים ‎ וגם ‎ בעקבות‎ 
כיבושה ‎ של ‎ אירלנד ‎ על ‎ ידי ‎ בריטניה ‎ ודיכוי ‎ האומה ‎ האירית.‎ 
בהתייחסו ‎ למהגרי ‎ עבודה ‎ כתב ‎ מרקס ‎ לאחד ‎ מהפעילים‎ 
הסוציאליסטים ‎ בגרמניה: ‎ "הם ‎ צעירים, ‎ הם ‎ רעבים ‎ ללחם‎ 
והם ‎ בלתי ‎ מאורגנים". ‎ ואכן ‎ גם ‎ מהגרי ‎ העבודה ‎ בישראל‎ 


הבאים ‎ לעיתים ‎ ממרחקים: ‎ מאמריקה ‎ הלטינית, ‎ מאפריקה‎ 
ומאסיה, ‎ הם ‎ צעירות ‎ וצעירים, ‎ היוצאים ‎ את ‎ מולדתם‎ 
בחיפוש ‎ אחר ‎ פרנסה ‎ ובלתי ‎ מאורגנים. ‎ היעדרה ‎ של‎ 
ההסתדרות ‎ מהמחאה ‎ נגד ‎ גירוש ‎ עובדים ‎ מישראל ‎ אינה‎ 
צריכה ‎ להפתיע ‎ איש, ‎ אבל ‎ היא ‎ צריכה ‎ להדאיג ‎ את ‎ כולנו.‎ 
איגודים ‎ מקצועיים ‎ בעולם ‎ נלחמים ‎ את ‎ מלחמתם ‎ של ‎ מהגרי‎ 
העבודה. ‎ בארה״ב ‎ הקפיטליסטית, ‎ האיגודים ‎ פועלים ‎ במרץ‎ 
לארגון ‎ מקומות ‎ עבודה ‎ בהם ‎ מועסקים ‎ המהגרים ‎ ולקבלת‎ 
אזרחות ‎ ואישורי ‎ עבודה ‎ כחוק ‎ עבורם. ‎ אך, ‎ עד ‎ להשגת‎ 
האישורים ‎ והאזרחות, ‎ האיגודים ‎ רואים ‎ את ‎ עצמם ‎ כתובת ‎ - 
גם ‎ אנושית ‎ וגם ‎ ארגונית ‎ -  של ‎ אותם ‎ עובדות ‎ ועובדים.‎ 
בצרפת, ‎ הקונפדרציה ‎ הכללית ‎ של ‎ העובדים ‎ (ה‎ -007)‎ 
קידמה ‎ מחאות ‎ והפגנות ‎ של ‎ ״עובדים ‎ ללא ‎ רישיונות״ ‎ -  כפי‎ 
שמכונים ‎ שם, ‎ ואף ‎ ארגן ‎ את ‎ ענף ‎ המסעדנות. ‎ השביתה‎ 
הגדולה ‎ בענף ‎ המעסדנות ‎ בצרפת ‎ שנערכה ‎ באביב ‎ אשתקד‎ 
חשפה ‎ מציאות ‎ עגומה: ‎ במטבחיהם ‎ של ‎ בתי ‎ המלון‎ 
המפוארים ‎ והמסעדות ‎ הידועות ‎ ביותר ‎ הועסקו ‎ במשך ‎ שנים‎ 
רבות ‎ אלפי ‎ מהגרים ‎ מאפריקה ‎ השחורה ‎ -  ללא ‎ אישורים‎ 
ובתנאי ‎ ניצול ‎ מחפירים. ‎ רבות ‎ דובר ‎ בשבועות ‎ האחרונים ‎ על‎ 
הצורך ‎ להעמיק ‎ את ‎ המחאה ‎ נגד ‎ הגירוש ‎ המתבצע ‎ בימים‎ 
אלה. ‎ אחת ‎ הדרכים ‎ המרכזיות ‎ היא ‎ להפוך ‎ את ‎ שאלת ‎ המאבק‎ 
לזכויות ‎ מהגרי ‎ העבודה ‎ ולילדיהם ‎ ממערכה ‎ למען ‎ זכויות‎ 
אדם ‎ למערכה ‎ נגד ‎ הניצול ‎ ולמען ‎ העבודה ‎ המאורגנת. ‎ רק ‎ כך‎ 
ניתן ‎ יהיה ‎ לצרף ‎ מגזרים ‎ חדשים ‎ למאבק ‎ חשוב ‎ זה.‎ 


מאות ‎ חסמו ‎ את ‎ כביש ‎ ואדי ‎ ערה‎ 

מאות ‎ בני ‎ אדם ‎ קיימו ‎ בשבת ‎ תהלוכה ‎ ליד ‎ אום ‎ אל ‎ פאחם‎ 
במחאה ‎ על ‎ מדיניות ‎ הריסת ‎ הבתים ‎ במגזר ‎ הערבי. ‎ המפגינים‎ 
חסמו ‎ את ‎ כביש ‎ ואדי ‎ ערה ‎ (כביש ‎ 65) ‎ ולאחר ‎ מכן ‎ קיימו‎ 
עצרת ‎ בסמוך ‎ למבנה ‎ מסחרי ‎ שנהרס ‎ לפני ‎ כמספר ‎ שבועות.‎ 


זכויות ‎ אזרח/2‎ 


ועידת ‎ פתח‎ : 

דבקות ‎ בקו ‎ המדיני‎ 
התחדשות ‎ בהרכב ‎ המוסדות‎ 

הוועידה ‎ השישית ‎ של ‎ תנועת ‎ פתח/ ‎ שנערכה ‎ בבית ‎ לחם,‎ 
התקיימה ‎ כחלוף ‎ 20  שנה ‎ מאז ‎ הוועידה ‎ הקודמת. ‎ זו ‎ הייתה‎ 
הוועידה ‎ הראשונה ‎ של ‎ הארגון ‎ שהתקיימה ‎ בשטחים‎ 
הפלסטיניים ‎ הכבושים. ‎ השתתפו ‎ בה ‎ 2,355  צירים, ‎ לרבות‎ 
כאלה ‎ שהגיעו ‎ מירדן, ‎ סוריה ‎ ולבנון.‎ 

הוועידה ‎ עסקה ‎ בנושאים ‎ מדיניים ‎ וכן ‎ בחרה ‎ מוסדות‎ 
חדשים‎ :  יו״ר ‎ התנועה, ‎ מחמוד ‎ עבאס ‎ (אבו ‎ מאזן)‎ ;  ועד ‎ מרכזי‎ 
בן ‎ 21  חברים‎ ;  ומועצה ‎ מהפכנית ‎ בת ‎ 80  חברים.‎ 

לוועד ‎ המרכזי ‎ נבחרו ‎ לראשונה ‎ אישים ‎ בולטים ‎ מדור‎ 
הביניים ‎ בהנהגה, ‎ וביניהם: ‎ מרואן ‎ ברגותי‎ (הכלוא ‎ בישראל),‎ 
מוחמד ‎ דחלאן, ‎ ג׳יבריל ‎ רג׳וב ‎ ותאופיק ‎ טיראווי. ‎ בלטה‎ 
העדרותה ‎ של ‎ אישה ‎ בקרב ‎ הנבחרים ‎ לוועד ‎ המרכזי.‎ 
אינתיסאר ‎ אל-ואזיר ‎ (אום ‎ גיהאד), ‎ אלמנת ‎ חליל ‎ אל- ‎ ואדר‎ 
(אבו ‎ ג׳יהאד), ‎ מתחה ‎ ביקורת ‎ חריפה ‎ על ‎ אי-בחירתן ‎ של‎ 
נשים. ‎ מצפים ‎ שאבו ‎ מאזן ‎ יתקן ‎ את ‎ העיוות ‎ באמצעות ‎ צירופה‎ 
של ‎ פעילה ‎ מעזה, ‎ שכן ‎ לפי ‎ התקנון ‎ שמורה ‎ לו ‎ הזכות ‎ למנות‎ 
ארבעה ‎ חברים ‎ לוועד ‎ המרכזי, ‎ נוסף ‎ לאלה ‎ שנבחרו ‎ בוועידה.‎ 

פתח, ‎ הארגון ‎ החילוני ‎ הגדול ‎ בקרב ‎ העם ‎ הפלסטיני, ‎ אימץ‎ 
תוכנית ‎ מדינית, ‎ התובעת ‎ נסיגה ‎ של ‎ ישראל ‎ מכל ‎ השטחים‎ 
הכבושים, ‎ פירוק ‎ של ‎ ההתנחלויות, ‎ הקמת ‎ מדינה ‎ פלסטינית‎ 
עצמאית ‎ בגדה ‎ וברצועה ‎ בקווי ‎ ה-4 ‎ ביוני ‎ 1967, ‎ ובירתה‎ 
ירושלים ‎ המזרחית, ‎ ופתרון ‎ בעיית ‎ הפליטים. ‎ הוועידה ‎ קראה‎ 
לפתרון ‎ המחלוקות ‎ בין ‎ הפתח ‎ והחמאס ‎ ולאיחוי ‎ הנתק ‎ בין‎ 
הגדה ‎ לרצועה.‎ 

ניתן ‎ להעריך, ‎ כי ‎ ועידת ‎ פתח׳ ‎ ביטאה ‎ דבקות ‎ במדיניות‎ 
התנועה ‎ בעשרים ‎ השנים ‎ האחרונות, ‎ שעוצבה ‎ בידי ‎ המנהיג‎ 
המנוח ‎ יאסר ‎ ערפאת. ‎ זה ‎ המשך ‎ של ‎ המדיניות, ‎ שאימצה‎ 
המועצה ‎ הלאומית ‎ הפלסטינית ‎ באלג׳יריה, ‎ התומכת ‎ בפתרון‎ 
של ‎ שתי ‎ המדינות, ‎ פלסטין ‎ וישראל, ‎ בקווי ‎ ה־4 ‎ ביוני ‎ 1967.‎ 
קו ‎ מדיני ‎ זה ‎ גם ‎ תואם ‎ את ‎ המצע ‎ המדיני ‎ הידוע ‎ בשם ‎ "מכתב‎ 
האסירים ‎ הפלסטינים", ‎ עליו ‎ חתמו ‎ אסירים ‎ מכל ‎ הארגונים‎ 
הפלסטיניים, ‎ כולל ‎ פתח/ ‎ חמאס ‎ וארגוני ‎ השמאל.‎ 

כצפוי, ‎ ממשלת ‎ נתניהו-ברק-ליברמן ‎ הפגינה ‎ יחס ‎ שלילי‎ 
לוועידת ‎ הפתח/ ‎ בנסותה ‎ להדביק ‎ לה ‎ תוויות ‎ של ‎ "קיצוניות"‎ 
ושל ‎ "תמיכה ‎ באלימות". ‎ תגובות ‎ אלה ‎ נועדו ‎ לשרת ‎ את‎ 
המאמץ ‎ של ‎ נתניהו ‎ לעכב ‎ את ‎ ההכרעה ‎ בדבר ‎ הקפאת ‎ הבנייה‎ 
בהתנחלויות‎ (כדרישת ‎ הנשיא ‎ אובאמה) ‎ ואת ‎ חידוש ‎ הפגישות‎ 
עם ‎ נציגי ‎ הרשות ‎ הפלסטינית.‎ 

הוועידה ‎ וסיכומיה ‎ זכו ‎ בתמיכה ‎ מצד ‎ העולם ‎ הערבי‎ 
והאיחוד ‎ האירופי. ‎ יישום ‎ הקו ‎ המדיני, ‎ שאומץ ‎ בוועידה,‎ 
יתרום ‎ לסיום ‎ הכיבוש ‎ ולהשגת ‎ שלום ‎ ישראלי-פלסטיני ‎ צודק‎ 
ויציב.‎ 

ח״כ ‎ חנין: ‎ לשחרר ‎ את ‎ ברגותי‎ 

עם ‎ בחירתו ‎ של ‎ מרואן ‎ ברגותי ‎ לוועד ‎ המרכזי ‎ של ‎ פתח/‎ 
שב ‎ ודרש ‎ ח״ב ‎ דב ‎ הנין‎ (חד״ש) ‎ לשחררו ‎ מהכלא ‎ הישראלי.‎ 
ח״ב ‎ הנין ‎ אמר, ‎ כי ‎ "על ‎ ישראל ‎ לשחרר ‎ את ‎ ברגותי, ‎ שהוא‎ 
כעת ‎ מרכיב ‎ מרכזי ‎ בהנהגת ‎ הפתח/ ‎ שאיתה ‎ יש ‎ להידבר, ‎ כדי‎ 
להגיע ‎ להסכם ‎ מדיני". ‎ לדברי ‎ הנין, ‎ ברגותי ‎ מחזק ‎ את ‎ מחנה‎ 
התומכים ‎ בהסדר ‎ מדיני ‎ עם ‎ ישראל.‎ 


מכתב ‎ למערכת‎ 

הכתובת ‎ על ‎ הקיר ‎ בשייח' ‎ גיראח‎ 

ברגע ‎ שנודע ‎ לי, ‎ כי ‎ משפחות ‎ פלסטיניות ‎ שאני ‎ מכירה‎ 
גורשו ‎ מבתיהן ‎ בשכונת ‎ שייח׳ ‎ ג׳ראח ‎ במזרח-ירושלים, ‎ ידעתי‎ 
שאני ‎ חייבת ‎ לצאת ‎ ולהיות ‎ שם ‎ עמן ‎ באסונן.‎ 

״את ‎ לא ‎ יכולה ‎ לעבור״ ‎ -  אמרה ‎ השוטרת ‎ במחסום. ‎ אמרתי‎ 
לה‎ :  "זו ‎ העיר ‎ שלי, ‎ שם ‎ גרים ‎ ידידיי", ‎ והתקדמתי ‎ צעד ‎ נוסף.‎ 
מכל ‎ עבר ‎ קפצו ‎ ועטו ‎ עלי ‎ שוטרים ‎ גברתנים. ‎ התיישבתי ‎ על‎ 
הכביש ‎ וראיתי ‎ סביבי ‎ 20  זוגות ‎ נעלי ‎ קומנדו ‎ שחורות. ‎ שתי‎ 
שוטרות ‎ משכו ‎ והושיבו ‎ אותי ‎ על ‎ רצפתה ‎ של ‎ מכונית ‎ אסירים.‎ 

הסורגים ‎ לא ‎ הפריעו ‎ לראות, ‎ שכל ‎ האזור ‎ שורץ ‎ מאות‎ 
שוטרים ‎ -  שוטרי ‎ ישראל, ‎ שגויסו ‎ לגרש ‎ שתי ‎ משפחות‎ 
מבתיהן ‎ ולמסור ‎ אותם ‎ למתנחלים, ‎ לפי ‎ איזה ‎ קושאן ‎ מזמן‎ 
התורכים. ‎ כידוע, ‎ במדינת ‎ ישראל ‎ הדמוקרטית, ‎ קושאן ‎ שבידי‎ 
ערבים ‎ בטל ‎ ומבוטל ‎ לפי ‎ "חוק ‎ נכסי ‎ נפקדים", ‎ אבל ‎ קושאן‎ 
שבידי ‎ יהודים ‎ שריר ‎ וקיים. ‎ המשטרה ‎ ובתי ‎ הדין ‎ אוכפים ‎ אותו‎ 
בכל ‎ עוצמת ‎ הכוח ‎ הברוטאלי.‎ 

הוסעתי ‎ למגרש ‎ הרוסים. ‎ בחקירה ‎ התברר, ‎ שאני ‎ -  האחת‎ 
והיחידה, ‎ שלא ‎ היה ‎ איש ‎ מלבדה ‎ שם, ‎ חשודה ‎ ב״התקהלות‎ 
בלתי ‎ חוקית" ‎ וגם ‎ ב״תקיפת ‎ שוטר". ‎ כל ‎ הסודות ‎ הביומטריים‎ 
שלי ‎ נרשמו ‎ בארכיוני ‎ המשטרה, ‎ כמה ‎ חודשים ‎ לפני ‎ שכל‎ 
אזרחי ‎ ישראל ‎ יחויבו ‎ בהם ‎ בידי ‎ "האח ‎ הגדול".‎ 

בדרך ‎ לשם, ‎ מבעד ‎ לחלונות ‎ מכונית ‎ האסירים, ‎ ראיתי ‎ את‎ 
הכתובת ‎ שנרשמה ‎ באותיות ‎ ענק ‎ על ‎ הקירות ‎ של ‎ שייח׳ ‎ ג׳ראח‎ 
-  כתובת ‎ של ‎ סטירת ‎ לחי ‎ לממשל ‎ אובאמה ‎ ולקהילה‎ 
הבינלאומית, ‎ המנסים ‎ לקדם ‎ תהליך ‎ מדיני, ‎ של ‎ סתימת ‎ גולל‎ 
על ‎ דו-שיח ‎ כלשהו ‎ עם ‎ הפלסטינים, ‎ של ‎ שעון ‎ חול ‎ שמתרוקן‎ 
במהירות ‎ לקראת ‎ המלחמה ‎ הבאה, ‎ לקראת ‎ האסון ‎ שאנחנו‎ 
מביאים ‎ על ‎ עצמנו ‎ במו ‎ ידנו.‎ 

עופרה ‎ בן־ארצי, ‎ ירושלים‎ 


גינה ‎ זמנית ‎ בשכונת ‎ קריית ‎ ספר?‎ 

לא ‎ אצל ‎ חולדאי‎ 

בטון ‎ וחשיכה ‎ -  אלה ‎ הערכים, ‎ עבורם ‎ הצביעו ‎ בשבוע‎ 
שעבר ‎ חברי ‎ הקואליציה ‎ של ‎ ראש ‎ עיריית ‎ ת״א-יפו ‎ רון‎ 
חולדאי, ‎ לרבות ‎ נציגי ‎ מרצ ‎ וסיעתו ‎ הלא-ירוקה ‎ של ‎ פאר ‎ ויסנר.‎ 

סיעת ‎ "עיר ‎ לכולנו" ‎ העלתה ‎ הצעה ‎ בדבר ‎ יישום ‎ ההחלטה‎ 
של ‎ הוועדה ‎ המקומית ‎ לתכנון ‎ ובנייה ‎ להקים ‎ גינה ‎ זמנית‎ 
במתחם ‎ המיועד ‎ לפארק ‎ בשכונת ‎ קריית ‎ ספר. ‎ הנימוק ‎ של‎ 
חולדאי ‎ לדחיית ‎ ההצעה ‎ היה ‎ מגוחך. ‎ הוא ‎ טען, ‎ כי ‎ "אסור‎ 
להפריע ‎ למשא ‎ ומתן ‎ עם ‎ מינהל ‎ מקרקעי ‎ ישראל ‎ על ‎ ידי‎ 
צעדים ‎ חד-צדדיים". ‎ חברי ‎ מועצת ‎ העיר ‎ ויסנר ‎ ומיטל ‎ להבי,‎ 
שבביקוריהם ‎ בשטח ‎ הפתוח ‎ בקריית ‎ ספר ‎ הצהירו ‎ באופן ‎ חד‎ 
משמעי ‎ על ‎ תמיכתם ‎ בפארק, ‎ תמכו ‎ בהצעה ‎ להוריד ‎ את‎ 
הנושא ‎ מסדר ‎ היום ‎ של ‎ ישיבת ‎ העירייה.‎ 

סיעת ‎ מרצ ‎ הצביעה ‎ עם ‎ ראש ‎ העירייה ‎ גם ‎ נגד ‎ ההצעה ‎ לסדר‎ 
השנייה ‎ של ‎ סיעת ‎ "עיר ‎ לכולנו", ‎ שביקשה ‎ לפרסם ‎ פעם‎ 
בחודשיים ‎ את ‎ החלטות ‎ פורום ‎ מהנדס ‎ העיר, ‎ והשאירה ‎ את‎ 
החלטות ‎ מהנדס ‎ העיר ‎ בחשיכה.‎ 

יצוין, ‎ כי ‎ בפורום ‎ מהנדס ‎ העיר ‎ עוברים ‎ בשנה ‎ מאות ‎ מיליוני‎ 
שקלים ‎ -  מהכסף ‎ של ‎ כולנו. ‎ האם ‎ אין ‎ זו ‎ זכותם ‎ של ‎ התושבים‎ 
לדעת, ‎ מה ‎ עושה ‎ העירייה ‎ עם ‎ הכסף ‎ הזה, ‎ אותו ‎ אנחנו‎ 
משלמים ‎ ?  לדעת ‎ חולדאי ‎ וחבורתו, ‎ התשובה ‎ שלילית.‎ 


בלבלה ‎ וחבר ‎ ה /3‎ 


פיטורים ‎ ואבטלה ‎ והבורסה ‎ פורחת‎ 

בעקבות ‎ המשבר, ‎ זו ‎ אותה ‎ חברה ‎ קפיטליסטית, ‎ אך ‎ מקוטבת ‎ יותר ‎ ואכזרית ‎ יותר.‎ 


מאת ‎ תמר ‎ גוזינסקי‎ 

כחלוף ‎ שנתיים ‎ מאז ‎ החל ‎ המשבר ‎ הנוכחי ‎ של ‎ הכלכלה‎ 
הקפיטליסטית ‎ בארצות-הברית, ‎ מעריכים ‎ אנשים ‎ בממשל‎ 
ובממסד ‎ האקדמי, ‎ כי ‎ המשבר ‎ עומד ‎ בפני ‎ סיומו. ‎ בעקבות ‎ זאת‎ 
נשמעים ‎ גם ‎ בארץ ‎ דיבורים ‎ בנוסח ‎ דומה.‎ 

מידת ‎ הדיוק ‎ בהערכות ‎ בדבר ‎ סיום ‎ המשבר ‎ תיבחן‎ 
בהתפתחויות ‎ בעתיד ‎ הקרוב. ‎ אך ‎ ללא ‎ קשר ‎ לכך, ‎ כחלוף‎ 
שנתיים ‎ ניתן ‎ לבחון ‎ שני ‎ היבטים ‎ חשובים ‎ של ‎ ההתפתחויות‎ 
הקשורות ‎ במשבר: ‎ באיזה ‎ אמצעים ‎ התמודד ‎ הממסד‎ 
הישראלי ‎ עם ‎ המשבר, ‎ וכיצד ‎ השפיע ‎ המשבר ‎ על ‎ מערך‎ 
הכוחות ‎ המעמדיים.‎ 

ההתערבות ‎ של ‎ נגיד ‎ בנק ‎ ישראל‎ 

בארה״ב ‎ ובאירופה, ‎ נטלו ‎ על ‎ עצמן ‎ הממשלות ‎ את ‎ עיקר‎ 
הטיפול ‎ במשבר ‎ הכלכלי ‎ הנוכחי: ‎ הן ‎ הזרימו ‎ מיליארדי‎ 
דולרים ‎ ויורו, ‎ כדי ‎ לרכוש ‎ חברות ‎ ובנקים ‎ שעמדו ‎ לקרוס,‎ 
וביצעו ‎ בפועל ‎ צעדים ‎ של ‎ הלאמה ‎ (הסיוע ‎ הכספי ‎ ניתן ‎ תמורת‎ 
העברת ‎ מניות ‎ החברות ‎ לידי ‎ הממשלה ‎ או ‎ מי ‎ מטעמה).‎ 
ממשלות ‎ גם ‎ רכשו ‎ ניירות ‎ ערך ‎ מפוקפקים ‎ ("נכסים ‎ רעילים"),‎ 
כדי ‎ להגן ‎ על ‎ ניירות ‎ הערך ‎ בכללותם.‎ 

בישראל, ‎ לעומת ‎ זאת, ‎ צעדי ‎ הטיפול ‎ במשבר ‎ רוכזו ‎ בעיקר‎ 
בידיו ‎ של ‎ סטנלי ‎ פישר, ‎ נגיד ‎ בנק ‎ ישראל. ‎ במהלך ‎ השנתיים‎ 
האחרונות, ‎ נקט ‎ פישר ‎ שני ‎ צעדים ‎ עיקריים: ‎ הפחתה ‎ הדרגתית‎ 
של ‎ שער ‎ הריבית ‎ של ‎ בנק ‎ ישראל ‎ לרמה ‎ הנמוכה ‎ ביותר ‎ אי-‎ 
פעם ‎ -  מחצית ‎ האחוז; ‎ ורכישה ‎ של ‎ כמויות ‎ עצומות ‎ של‎ 
דולרים ‎ בשוק ‎ המקומי, ‎ במטרה ‎ לבלום ‎ את ‎ הירידה ‎ בשער‎ 
החליפין ‎ של ‎ הדולר ‎ לעומת ‎ השקל.‎ 

שער ‎ הריבית ‎ הנמוך ‎ הוסבר ‎ בצורך ‎ לעודד ‎ את ‎ בעלי‎ 
העסקים ‎ ליטול ‎ אשראי, ‎ להשקיע ‎ ולגרום ‎ לצמיחה ‎ כלכלית‎ 
מחודשת. ‎ בפועל, ‎ הבנקים ‎ הגדולים, ‎ שלוו ‎ מבנק ‎ ישראל‎ 
בריבית ‎ שנתית ‎ של ‎ חצי ‎ אחוז ‎ בלבד, ‎ לא ‎ הפחיתו ‎ כלל ‎ את‎ 
הריבית ‎ שהם ‎ גובים ‎ מלקוחותיהם. ‎ אך ‎ אם ‎ הפחתת ‎ שער‎ 
הריבית ‎ של ‎ בנק ‎ ישראל ‎ לא ‎ הגיעה ‎ לבעלי ‎ העסקים, ‎ לשם ‎ מה‎ 
היא ‎ נעשתה?‎ 

ראשית, ‎ הפחתת ‎ שער ‎ הריבית ‎ הייתה ‎ דרך ‎ לתת ‎ מענק‎ 
כפול ‎ לבנקים ‎ המסחריים, ‎ ובדרך ‎ זו ‎ להבטיח ‎ את ‎ יציבותם‎ 
(ואת ‎ יציבות ‎ הקפיטליזם ‎ הישראלי) ‎ בתקופה ‎ של ‎ משבר‎ 
כלכלי. ‎ פעם ‎ אחת ‎ הרוויחו ‎ הבנקים ‎ משום ‎ שהריבית ‎ שהם‎ 
נדרשים ‎ לשלם ‎ לבנק ‎ ישראל ‎ היא ‎ שמינית ‎ בלבד ‎ מהשיעור‎ 
הצפוי ‎ של ‎ האינפלציה ‎ השנה. ‎ פעם ‎ שנייה ‎ הם ‎ הרוויחו, ‎ משום‎ 
שהנגיד ‎ לא ‎ חייב ‎ אותם ‎ להעביר ‎ את ‎ ירידת ‎ הריבית‎ 
ללקוחותיהם, ‎ אשר ‎ המשיכו ‎ לשלם ‎ שיעור ‎ ריבית ‎ גבוה ‎ פי ‎ 10 
ופי ‎ 20  מהריבית ‎ שגובה ‎ מהם ‎ בנק ‎ ישראל.‎ 

שנית, ‎ ההורדה ‎ הדרסטית ‎ של ‎ הריבית ‎ של ‎ בנק ‎ ישראל‎ 
הקימה ‎ לתחייה ‎ את ‎ הבורסה ‎ התל-אביבית. ‎ הירידה ‎ בשערים‎ 
של ‎ ניירות ‎ הערך ‎ הנסחרים ‎ בבורסה ‎ הייתה ‎ אחת ‎ התופעות‎ 
הבולטות ‎ של ‎ המשבר ‎ הכלכלי. ‎ בסיכום ‎ שנת ‎ 2008, ‎ חלה‎ 
מפולת ‎ במדדים ‎ העיקריים ‎ של ‎ הבורסה: ‎ מדד ‎ ת״א-סס! ‎ ירד‎ 


ב-46%, ‎ מדד ‎ תל ‎ טק ‎ -  ב-60%, ‎ ומדד ‎ הנדל״ן ‎ -  ב־74%. ‎ אך‎ 
כאשר ‎ הריבית ‎ של ‎ בנק ‎ ישראל, ‎ ובעקבותיה ‎ -  הריביות ‎ על‎ 
תוכניות ‎ חיסכון ‎ ומלוות ‎ קצר ‎ מועד ‎ של ‎ בנק ‎ ישראל ‎ קרובה‎ 
לאפס, ‎ משקיעים ‎ מתגברים ‎ על ‎ החשש ‎ שלהם ‎ ושבים ‎ להשקיע‎ 
בבורסה, ‎ וזו ‎ שבה ‎ לפרוח. ‎ וזה ‎ בדיוק ‎ מה ‎ שקרה: ‎ בינואר-יולי‎ 
השנה ‎ עלה ‎ מדד ‎ ת״א-ססז ‎ ב-57%.‎ 

פריחת ‎ הבורסה ‎ על ‎ רקע ‎ המשך ‎ הפיטורים ‎ והגידול‎ 
באבטלה ‎ עלולה ‎ להיות ‎ מקפצה ‎ למכשירים ‎ פיננסיים‎ 
מסוכנים, ‎ מהסוג ‎ שהוביל ‎ למשבר ‎ החריף ‎ בארה״ב. ‎ אך‎ 
הסכנות ‎ הטמונות ‎ בבועת ‎ הבורסה ‎ החדשה ‎ הזאת ‎ אינן‎ 
מדאיגות, ‎ כנראה, ‎ את ‎ הנגיד ‎ פישר.‎ 

ההשלכות ‎ המעמדיות‎ 

כפי ‎ שניתן ‎ לצפות ‎ מנגיד ‎ בנק ‎ מרכזי, ‎ פישר ‎ התמקד ‎ רק‎ 
בסיוע ‎ להון ‎ (ריבית ‎ אפסית, ‎ רכישת ‎ דולרים). ‎ הממשלה‎ 
מצידה ‎ לא ‎ רק ‎ שלא ‎ התמודדה ‎ עם ‎ הבעיות ‎ הקשות ‎ שהוליד‎ 
המשבר ‎ -  פיטורים, ‎ גידול ‎ באבטלה, ‎ אלא ‎ גם ‎ העמיסה ‎ על‎ 
העובדים ‎ והמובטלים ‎ עול ‎ כבד ‎ יותר ‎ של ‎ מסים.‎ 

לפי ‎ תחזיות, ‎ שיעור ‎ האבטלה ‎ יגיע ‎ בסוף ‎ 2009  ל-9‎ 
אחוזים ‎ ויותר ‎ מכוח ‎ העבודה, ‎ שהם ‎ 270-300  אלף‎ 
מובטלים. ‎ במספר ‎ זה ‎ נכללים ‎ הן ‎ מצטרפים ‎ חדשים ‎ לכוח‎ 
העבודה ‎ והן ‎ מפוטרים. ‎ במגזר ‎ העסקי ‎ צפויה ‎ השנה ‎ ירידה ‎ של‎ 
0.9%  במספר ‎ המועסקים ‎ -  לראשונה ‎ מזה ‎ 24  שנים. ‎ השנה‎ 
צפויה ‎ גם ‎ נסיגה ‎ חדה ‎ במיוחד, ‎ בשיעור ‎ של ‎ 8%, ‎ בתוצר‎ 
התעשייה, ‎ הכרוכה ‎ בפיטורים.‎ 

המעבידים ‎ ניצלו ‎ את ‎ הגידול ‎ באבטלה ‎ ואת ‎ קיומו ‎ של‎ 
משבר ‎ כלכלי ‎ להורדת ‎ שכר ‎ ולפגיעה ‎ בתנאים ‎ הסוציאליים.‎ 
לפי ‎ נתונים ‎ רשמיים, ‎ השכר ‎ הממוצע ‎ במאי ‎ 2009  היה‎ 
נמוך ‎ ב-5% ‎ לעומת ‎ השכר ‎ במאי ‎ 2008. ‎ רק ‎ במהלך‎ 
חודש ‎ מאי ‎ האחרון, ‎ ירד ‎ השכר ‎ הממוצע ‎ ב-2% ‎ בקירוב.‎ 

הפיטורים ‎ והורדת ‎ השכר, ‎ ובתוספת ‎ העלייה ‎ במסים, ‎ פגעו‎ 
ברמת ‎ החיים ‎ של ‎ שכבות ‎ רחבות. ‎ לפי ‎ הערכות, ‎ בשנת ‎ 2009 
צפויה ‎ ירידה ‎ של ‎ כ-4% ‎ בצריכה ‎ הפרטית ‎ הממוצעת ‎ לנפש.‎ 

כאשר ‎ מחברים ‎ את ‎ הדאגה ‎ הרחומה ‎ שמגלה ‎ פישר ‎ להון,‎ 
ובעיקר ‎ לבנקים ‎ ולבורסה, ‎ עם ‎ המחיר ‎ האמיתי ‎ הכבד‎ 
שמשלמים ‎ השכירים ‎ והעצמאים ‎ הקטנים ‎ עקב ‎ המשבר‎ 
הכלכלי, ‎ מתברר ‎ פעם ‎ נוספת, ‎ כי ‎ גם ‎ המשבר ‎ הכלכלי ‎ הנוכחי‎ 
הוא ‎ צעד ‎ מוחשי ‎ נוסף ‎ בהעמקת ‎ הפערים ‎ המעמדיים ‎ בחברה‎ 
הישראלית.‎ 

כרגיל, ‎ משבר ‎ כלכלי ‎ מתגלה ‎ על ‎ פני ‎ השטח ‎ כמשבר‎ 
פיננסי: ‎ לאנשים ‎ אין ‎ כסף ‎ לקנות ‎ מוצרים ‎ ושירותים, ‎ העסקים‎ 
מתקשים ‎ להשיג ‎ אשראי. ‎ אך ‎ במהותו, ‎ משבר ‎ כלכלי‎ 
קפיטליסטי ‎ הוא ‎ תופעה ‎ אלימה ‎ במיוחד, ‎ הכוללת ‎ השלכת‎ 
עובדים ‎ לזרועות ‎ האבטלה ‎ הן ‎ בשל ‎ סגירת ‎ חברות ‎ והן ‎ בשל‎ 
צמצום ‎ בעסקים‎ ;  קיצוץ ‎ בשכר ‎ שמשלם ‎ המעביד ‎ וקיצוץ ‎ נוסף‎ 
בשכר ‎ הריאלי ‎ בשל ‎ העלאת ‎ מסים. ‎ במקביל, ‎ בעלי ‎ ההון‎ 
השולטים ‎ במשק ‎ מחזקים ‎ את ‎ מעמדם ‎ בהשתלטויות‎ 
וברכישות ‎ של ‎ חברות ‎ נוספות. ‎ לכן, ‎ בעקבות ‎ המשבר, ‎ זו‎ 
אותה ‎ חברה ‎ קפיטליסטית, ‎ אך ‎ מקוטבת ‎ יותר ‎ ואכזרית ‎ יותר.‎ 


דמוקרטיה‎ /4‎ 


מדיניות ‎ הנישול ‎ והבדווים ‎ בנגב‎ 

נימוקים ‎ "אקדמיים" ‎ נגד ‎ יישום ‎ מסקנות ‎ ועדת ‎ גולדברג.‎ 


מאת ‎ דן ‎ ■הב‎ 

בדצמבר ‎ 2008, ‎ הגישה ‎ הוועדה ‎ להסדרת ‎ התיישבות‎ 
הבדווים ‎ בנגב, ‎ בראשות ‎ שופט ‎ ביהמ״ש ‎ העליון‎ (בדימוס)‎ 
אליעזר ‎ גולדברג, ‎ את ‎ המלצותיה ‎ לשר ‎ הבינוי ‎ והשיכון,‎ 
ועוררה ‎ ויכוח ‎ טעון.‎ 

הוועדה ‎ המליצה ‎ להכיר ‎ בכפרים ‎ הבלתי ‎ מוכרים ‎ של‎ 
הבדווים ‎ בנגב, ‎ להכשיר ‎ אלפי ‎ מבנים ‎ המוגדרים ‎ ׳בלתי‎ 
חוקיים׳, ‎ ולהציע ‎ לבדווים ‎ הסדר ‎ קרקעות, ‎ אשר ‎ יכלול ‎ פיצוי‎ 
שחלקו ‎ בקרקע ‎ וחלקו ‎ בכסף. ‎ אין ‎ זה ‎ מקרי, ‎ אם ‎ כך, ‎ שראשי‎ 
הימין, ‎ דוגמת ‎ יו״ר ‎ "ישראל ‎ ביתנו", ‎ אביגדור ‎ ליברמן,‎ 
הזדרזו ‎ לקרוא ‎ לממשלה ‎ לדחות ‎ את ‎ הדו״ח.‎ 

אך ‎ קולות ‎ המתנגדים ‎ לדו״ח ‎ נשמעו ‎ לא ‎ רק ‎ מצד ‎ ימין ‎ של‎ 
המערכת ‎ הפוליטית, ‎ כי ‎ אם ‎ גם ‎ ממסגרות ‎ אקדמיות, ‎ כגון‎ 
"המכון ‎ לחקר ‎ מדיניות ‎ קרקעות ‎ ושימושי ‎ קרקע" ‎ של ‎ הקרן‎ 
הקיימת ‎ לישראל.‎ 

במאי ‎ 2009, ‎ הוציא ‎ לאור ‎ המכון ‎ את ‎ הגיליון ‎ מס׳ ‎ 66  של‎ 
כתב ‎ העת ‎ "קרקע", ‎ ובו ‎ שורת ‎ מאמרים, ‎ המתנגדים‎ 
להמלצות ‎ הוועדה, ‎ ומנסים ‎ להוכיח ‎ את ‎ מה ‎ שהם ‎ מכנים‎ 
שגיאותיה. ‎ בעקבות ‎ קריאה ‎ של ‎ מאמרי ‎ דעה ‎ אלה, ‎ אין ‎ מנוס‎ 
מלקבוע, ‎ כי ‎ עמדות ‎ הכותבים ‎ -  וביניהם ‎ משפטנים,‎ 
מתכננים ‎ וגיאוגרפים ‎ -  מעידות ‎ יותר ‎ על ‎ השקפת ‎ עולמם,‎ 
מאשר ‎ על ‎ מקצוענותם ‎ בתחום ‎ מחקרם.‎ 
"במדינה ‎ ■הודית ‎ - 
הבדווים ‎ אינם ‎ בעלי ‎ הקרקעות"‎ 

עמיעד ‎ (עדי) ‎ ניב, ‎ יו״ר ‎ המכון, ‎ היה ‎ הבוטה ‎ מבין‎ 
כותבי ‎ מאמרי ‎ הביקורת, ‎ ומסקנתו ‎ הנחרצת ‎ היא ‎ חד-‎ 
משמעית: ‎ "המלצות ‎ הוועדה ‎ כלל ‎ אינן ‎ ישימות".‎ 

הנחת ‎ היסוד ‎ בבסיס ‎ עבודתה ‎ של ‎ ועדת ‎ גולדברג ‎ היא,‎ 
ש״התייחסות ‎ המדינה ‎ לתושביה ‎ הבדווים ‎ חייבת ‎ להיות‎ 
בהתייחסותה ‎ כלפי ‎ שאר ‎ אזרחי ‎ המדינה". ‎ לעומת ‎ זאת,‎ 
בהסבר ‎ של ‎ ניב, ‎ היהודים ‎ הם ‎ תמיד ‎ הבעלים ‎ מעצם ‎ הגדרת‎ 
המדינה ‎ כ״מדינה ‎ יהודית ‎ וציונית", ‎ בעוד ‎ שהבדווים ‎ אינם‎ 
בעלי ‎ הקרקעות, ‎ ולכן ‎ כל ‎ דרישה ‎ משפטית ‎ לקניין ‎ של ‎ בדויים‎ 
במקרקעין ‎ נידונה ‎ להידחות ‎ מראש. ‎ עוד ‎ טוען ‎ ניב, ‎ כי‎ 
התייחסות ‎ המדינה ‎ לבנייה ‎ בלתי ‎ חוקית ‎ היא ‎ שלילית‎ 
לחלוטין ‎ באופן ‎ גורף. ‎ זו ‎ טענה ‎ מוזרה ‎ ומגוחכת ‎ נוכח‎ 
תנופת ‎ בניית ‎ המאחזים ‎ "הבלתי ‎ חוקיים" ‎ והרחבת‎ 
ההתנחלויות ‎ בשטחים ‎ הכבושים. ‎ גם ‎ לשון ‎ הכתיבה ‎ של ‎ ניב‎ 
היא ‎ בוטה ‎ ומוטה‎ :  הבדווים ‎ "משתלטים ‎ פיסית ‎ על ‎ הקרקע"‎ 
(ממש ‎ בוזזים ‎ אותה ‎ י), ‎ בעוד ‎ שהיהודים ‎ תמיד ‎ "מתיישבים"‎ 
ו״עולים ‎ על ‎ הקרקע", ‎ במטרה ‎ "לעבוד ‎ אותה ‎ ולשמר ‎ אותה"‎ 
(מפני ‎ מי?).‎ 

בין ‎ הכותבים ‎ האחרים ‎ בכתב ‎ העת ‎ ניתן ‎ למצוא ‎ את ‎ פרופ׳‎ 
ארנון ‎ סופר, ‎ אשר ‎ מביא ‎ נתונים ‎ דמוגרפיים ‎ חשובים: ‎ ערב‎ 
מלחמת ‎ 1948, ‎ מנו ‎ הבדווים ‎ כ-60,000 ‎ נפש, ‎ ולאחר‎ 
המלחמה ‎ ירד ‎ מספרם ‎ ל-13,000. ‎ כלומר, ‎ כ-80% ‎ מהם‎ 
גורשו ‎ או ‎ אולצו ‎ לעזוב ‎ לסיני, ‎ לאזור ‎ הר ‎ חברון ‎ ולירדן. ‎ כיום‎ 


מונים ‎ הבדווים ‎ בנגב ‎ כ-180,000 ‎ נפש, ‎ כגודל ‎ אוכלוסיית‎ 
באר-שבע.‎ 

ארנון ‎ סופר ‎ ׳שוכח׳ ‎ לציין, ‎ כי ‎ הבדווים ‎ הועברו ‎ ממקום‎ 
למקום ‎ פעמים ‎ רבות, ‎ גם ‎ לאחר ‎ קום ‎ המדינה ‎ ("גירוש‎ 
הערבה"), ‎ וזאת ‎ בשל ‎ סיבות ‎ שונות ‎ ומשונות: ‎ תוכניות‎ 
להתיישבות ‎ של ‎ יהודים, ‎ צורכי ‎ צה״ל, ‎ הכור ‎ בדימונה, ‎ הקמת‎ 
תשתיות, ‎ ועוד. ‎ גם ‎ לאחר ‎ הסכם ‎ השלום ‎ עם ‎ מצרים, ‎ הועברו‎ 
ממקומם ‎ הבדווים ‎ שהתגוררו ‎ בתל-מלחתא, ‎ כדי ‎ להעתיק‎ 
לשם ‎ את ‎ שדה ‎ התעופה ‎ ומחנות ‎ הצבא. ‎ כך ‎ נדחקו ‎ הבדווים‎ 
למשולש ‎ באר ‎ שבע-דימונה-ערד.‎ 

ארנון ‎ סופר ‎ מציג ‎ סדרת ‎ מפות, ‎ בהן ‎ הוא ‎ מנסה ‎ להוכיח‎ 
את ‎ תהליך ‎ ההתפשטות ‎ וההתעבות, ‎ לדבריו, ‎ של ‎ היישובים‎ 
הבדוויים. ‎ אך ‎ יישובים ‎ אלה, ‎ רובם ‎ ככולם, ‎ מצופפים ‎ באזור‎ 
לא ‎ גדול, ‎ ולפחות ‎ 90%  מאדמות ‎ הנגב ‎ לא ‎ נמצאות‎ 
בבעלותם. ‎ מפותיו ‎ של ‎ סופר ‎ מוטות ‎ ומניפולטיביות, ‎ כיוון‎ 
שאינן ‎ מציגות ‎ את ‎ ריכוזי ‎ הבדווים ‎ ביחס ‎ לנגב ‎ כולו ‎ ולמדינת‎ 
ישראל: ‎ הבדווים ‎ בנגב ‎ ״תופסים״ ‎ רק ‎ 2.5%  מקרקעות‎ 
המדינה ‎ וכ-4% ‎ מקרקעות ‎ מחוז ‎ הדרום.‎ 

מספיק ‎ להשוות ‎ את ‎ התנאים, ‎ בהם ‎ חיים ‎ הבדווים, ‎ לעומת‎ 
התנאים ‎ בהם ‎ חיים ‎ הקיבוצים, ‎ המושבים ‎ החדשים ‎ ו״חוות‎ 
הבודדים", ‎ להם ‎ הוקצו ‎ עשרות ‎ אלפי ‎ דונמים, ‎ כדי ‎ לקבל‎ 
מושג ‎ על ‎ מדיניות ‎ הקרקעות ‎ בנגב.‎ 

טיעוניו ‎ הדמוגרפיים ‎ של ‎ פרופ׳ ‎ סופר ‎ אודות ‎ ההזנחה‎ 
בתשתיות ‎ ובמגורים ‎ של ‎ הבדווים ‎ מתעלמים ‎ מכך, ‎ שאלה‎ 
פירות ‎ הבאושים ‎ של ‎ מחדלי ‎ ממשלות ‎ ישראל ‎ במשך ‎ ששים‎ 
שנה, ‎ ובטענותיו ‎ הוא ‎ חוטא ‎ בגישה ‎ של ‎ האשמת ‎ הקורבן.‎ 

פיתוח ‎ במקום ‎ נישול‎ 

פרופ׳ ‎ סופר ‎ אינו ‎ מציג ‎ מחקרים ‎ הסותרים ‎ את ‎ מסקנותיו,‎ 
כגון ‎ אלה ‎ של ‎ הפרופסורים ‎ אורן ‎ ■פתחאל ‎ ואבינועם‎ 
מאיר ‎ וד״ר ‎ דוד ‎ בן־יוסף ‎ מאוניברסיטת ‎ בן־גוריון, ‎ שכן‎ 
אלה ‎ אינם ‎ עולים ‎ בקנה ‎ אחד ‎ עם ‎ "תסריט ‎ האימה" ‎ של‎ 
"השתלטות ‎ הבדווים ‎ על ‎ הנגב", ‎ שהוא ‎ מנסה ‎ לצייר.‎ 

המאמר ‎ היחיד ‎ בכתב ‎ העת, ‎ היוצא ‎ להגנת ‎ הבדווים ‎ וסותר‎ 
את ‎ טענות ‎ המתנגדים, ‎ הוא ‎ זה ‎ שנכתב ‎ בידי ‎ פרופ׳ ‎ ראסם‎ 
חימאיסי, ‎ אשר ‎ מציג ‎ גיאוגרפיה ‎ והיסטוריוגרפיה ‎ אחרות.‎ 

ח׳מאיסי ‎ מסביר, ‎ כי ‎ הבדווים ‎ אינם ‎ פולשים, ‎ אלא ‎ ילידי‎ 
המקום, ‎ שהועברו ‎ מאתר ‎ לאתר ‎ לפי ‎ שיגיונות ‎ המדינה. ‎ הוא‎ 
מציין, ‎ כי ‎ לחלקם ‎ ישנם ‎ קושאנים ‎ על ‎ הקרקע, ‎ הרשומים‎ 
בתעודותיהם ‎ או ‎ בטאבו.‎ 

ח׳מאיסי ‎ מציג ‎ במאמרו ‎ תוכנית ‎ אב ‎ חלופית, ‎ הכוללת‎ 
הצעה ‎ להקים ‎ לבדווים ‎ יישובים ‎ עירוניים ‎ בצד ‎ יישובים‎ 
כפריים ‎ ויישובי ‎ רועים, ‎ וכן ‎ שכונות ‎ בערים ‎ היהודיות.‎ 
הצעתו ‎ היא, ‎ "שהמדינה ‎ תכיר ‎ בזכות ‎ הבעלות ‎ של ‎ התובעים‎ 
הבדווים ‎ על ‎ הקרקע, ‎ תמסור ‎ להם ‎ את ‎ השטח ‎ ותדאג‎ 
לפיתוחו".‎ 

כל ‎ כך ‎ פשוט, ‎ ברור ‎ וצודק, ‎ אך ‎ גם ‎ כל ‎ כך ‎ עומד ‎ בסתירה‎ 
למדיניות ‎ הנישול ‎ הרשמית ‎ כלפי ‎ הבדווים, ‎ הנהוגה ‎ שנים ‎ כה‎ 
רבות.‎ 


מדיניות ‎ חוא/5‎ 


יצוא ‎ נשק ‎ ישראל• ‎ והאינטרסים ‎ של ‎ ארה״ב‎ 

המטרות ‎ המעשיות ‎ של ‎ ביקורו ‎ של ‎ שר ‎ החוץ ‎ ליברמן ‎ באמריקה ‎ הלטינית.‎ 


מאת ‎ אפרים ‎ דויד■‎ 

שר ‎ החוץ, ‎ אביגדור ‎ ליברמן, ‎ ביקר ‎ לפני ‎ כמה ‎ שבועות‎ 
באמריקה ‎ הדרומית. ‎ זה ‎ ביקור ‎ ראשון ‎ מזה ‎ עשרות ‎ שנים ‎ של‎ 
שר ‎ חוץ ‎ ישראלי ‎ בברזיל, ‎ בארגנטינה, ‎ בפרו ‎ ובקולומביה.‎ 

כפי ‎ שניתן ‎ היה ‎ לצפות, ‎ ביקורו ‎ של ‎ מנהיג ‎ הימין ‎ הקיצוני‎ 
הישראלי ‎ לא ‎ עבר ‎ בשקט. ‎ הפגנות ‎ נערכו ‎ במהלך ‎ ביקורו,‎ 
וארגונים ‎ ותנועות ‎ של ‎ יהודים ‎ מתקדמים ‎ בארגנטינה ‎ ובברזיל‎ 
פרסמו ‎ הודעות, ‎ המגנות ‎ את ‎ ביקורו ‎ של ‎ השר ‎ הגזען.‎ 

עם ‎ שובו ‎ לארץ, ‎ נתן ‎ ליברמן ‎ ריאיון, ‎ בו ‎ הוא ‎ התייצב ‎ שוב‎ 
לימין ‎ ארה״ב ‎ נגד ‎ הכוחות ‎ המתקדמים ‎ באמריקה ‎ הלטינית.‎ 
בריאיון ‎ לעיתון ‎ הקולומביאני ‎ "אל-טיימפו", ‎ תקף ‎ ליברמן‎ 
בחריפות ‎ את ‎ נשיא ‎ ונצואלה, ‎ הוגו ‎ צ׳אבס, ‎ והאשים ‎ אותו‎ 
ב״אנטישמיות ‎ ובשיתוף ‎ פעולה ‎ עם ‎ תנועות ‎ איסלאמיות‎ 
קיצוניות". ‎ עוד ‎ אמר ‎ ליברמן ‎ בריאיון, ‎ כי ‎ "כל ‎ ניסיון ‎ להשליט‎ 
את ‎ תהליך ‎ השלום ‎ על ‎ ישראל ‎ סופו ‎ להיכשל". ‎ הוא ‎ גם ‎ תקף‎ 
את ‎ הממשלה ‎ הקודמת ‎ בראשות ‎ אהוד ‎ אולמרט ‎ בגלל‎ 
שהביעה ‎ רצון ‎ ״לחלק ‎ את ‎ ירושלים ‎ ולשוב ‎ לגבולות ‎ 67״. ‎ "יש‎ 
לצמצם ‎ את ‎ השפעת ‎ איראן ‎ באזור״ ‎ -  מסרו ‎ עוד ‎ מפיו ‎ של ‎ שר‎ 
החוץ ‎ העיתונים ‎ בבוגוטה, ‎ בה ‎ נפגש ‎ עם ‎ נשיא ‎ המדינה,‎ 
אלווארו ‎ אוריבה, ‎ ועם ‎ שרי ‎ הממשלה.‎ 

בעת ‎ ביקורו ‎ בפרו, ‎ שב ‎ ליברמן ‎ ותקף ‎ את ‎ צ׳אבס. ‎ הוא ‎ אמר‎ 
שם, ‎ שנשיא ‎ ונצואלה ‎ "מתערב ‎ בענייניה ‎ הפנימיים ‎ של‎ 
אמריקה ‎ הלטינית, ‎ מממן ‎ מסעות ‎ פוליטיים ‎ והשפעתו ‎ קשה‎ 
ושלילית״. ‎ ״צ׳אבס ‎ רוצה ‎ להשתלט ‎ על ‎ דרום ‎ אמריקה״ ‎ -  אמר‎ 
השר ‎ המתנחל. ‎ עוד ‎ הוא ‎ הדגיש, ‎ ש״ביקור ‎ זה ‎ בדרום ‎ אמריקה‎ 
הוא ‎ ההוכחה ‎ שישראל ‎ מעוניינת ‎ להיות ‎ פעילה ‎ יותר ‎ ביבשת".‎ 

דרשו ‎ להפסיק ‎ את ‎ המצור ‎ על ‎ עזה‎ 

ליברמן ‎ לא ‎ מצא ‎ אוזן ‎ קשבת ‎ בכל ‎ תחנותיו. ‎ מיד ‎ עם ‎ הגעתו‎ 
לבואנוס ‎ איירס, ‎ נועד ‎ ליברמן ‎ עם ‎ עמיתו ‎ חורחה ‎ טיינה. ‎ שר‎ 
החוץ ‎ הארגנטינאי ‎ קרא ‎ להסיר ‎ מייד ‎ את ‎ המצור ‎ על ‎ הרצועה.‎ 
גם ‎ נשיא ‎ ברזיל, ‎ לואיס ‎ אינסיו ‎ ("לולה") ‎ דה-סילבה, ‎ עמו‎ 
נפגש ‎ ליברמן, ‎ דרש ‎ להפסיק ‎ את ‎ המצור. ‎ ביקורו ‎ של ‎ ליברמן‎ 
בקולומביה ‎ ובפרו ‎ עבר ‎ בשקט, ‎ לפחות ‎ בחזית ‎ הממלכתית, ‎ כי‎ 
שם ‎ שולטות ‎ ממשלות ‎ פרו-אמריקאיות ‎ מובהקות, ‎ שאינן‎ 
מוכנות ‎ להטיל ‎ כל ‎ דופי ‎ במדיניות ‎ הכיבוש ‎ הנמשכת ‎ של‎ 
ישראל ‎ ובהשלכותיה ‎ הקשות.‎ 

מדוע ‎ הרחיק ‎ ליברמן ‎ על ‎ ליבשת ‎ הרחוקה ‎ ? 

במבט ‎ ראשון ‎ ניתן ‎ להבחין, ‎ ששר ‎ החוץ ‎ מוחרם ‎ על ‎ ידי‎ 
המדינות ‎ הערביות ‎ (שלישראל ‎ יש ‎ עמן ‎ קשרים ‎ דיפלומטיים),‎ 
ואינו ‎ מתקבל ‎ באהדה ‎ בארצות ‎ אירופה. ‎ אף ‎ בארה״ב ‎ הוא ‎ אינו‎ 
אורח ‎ רצוי. ‎ כך, ‎ שהאופציה ‎ הדרום־אמריקאית ‎ טובה ‎ במיוחד:‎ 
לפחות ‎ שם ‎ ישנם ‎ נשיא ‎ אחד ‎ או ‎ שניים, ‎ המוכנים ‎ להצטלם‎ 
בפומבי ‎ עם ‎ האורח ‎ הבעייתי.‎ 

במבט ‎ שני, ‎ ולאור ‎ הצהרותיו ‎ של ‎ ליברמן, ‎ ישראל ‎ פתחה‎ 
באמצעותו ‎ במערכה ‎ נגד ‎ איראן... ‎ באמריקה ‎ הלטינית. ‎ קרי:‎ 
ההתמודדות ‎ של ‎ ישראל ‎ ואיראן ‎ על ‎ הבכורה ‎ במזרח-התיכון‎ 
כבר ‎ עברה ‎ מהמישור ‎ המקומי ‎ אל ‎ המישור ‎ הגלובלי. ‎ אך‎ 


בניסיונו ‎ להגן ‎ על ‎ ה״אינטרסים ‎ הישראליים" ‎ של ‎ מדינה,‎ 
שמדיניות ‎ החוץ ‎ שלה ‎ מוכתבת ‎ על-ידי ‎ ארה״ב ‎ (ע״ע ‎ התמיכה‎ 
הרשמית ‎ הישראלית ‎ בחרם ‎ הנפשע ‎ על ‎ קובה) ‎ הוא ‎ מגן ‎ בעצם‎ 
על ‎ האינטרסים ‎ של ‎ ארה״ב.‎ 

אין ‎ זו ‎ פעם ‎ הראשונה, ‎ שעקב ‎ מגבלותיה ‎ של ‎ מדיניות ‎ החוץ‎ 
של ‎ ארה״ב, ‎ בת ‎ חסותה ‎ במזרח-התיכון ‎ מוכנה ‎ ליטול ‎ על‎ 
עצמה ‎ את ‎ התפקיד ‎ של ‎ הגנת ‎ האינטרסים ‎ של ‎ המעצמה‎ 
האימפריאליסטית ‎ (ע״ע ‎ מכירת ‎ הנשק ‎ לקונטראס ‎ בניקרגואה‎ 
-  פרשת ‎ "אירנגייט").‎ 

מלט״ים ‎ לברזיל ‎ ומטוסים ‎ לקולומביה‎ 

עם ‎ שובו ‎ של ‎ ליברמן ‎ לארץ ‎ פורסם, ‎ כי ‎ ברזיל ‎ עומדת‎ 
לרכוש ‎ שמונה ‎ מלט״ים ‎ (מטוסים ‎ ללא ‎ טייס) ‎ מתוצרת ‎ כחול‎ 
לבן. ‎ יש ‎ להעריך, ‎ שעסקה ‎ זו ‎ לא ‎ "נסגרה" ‎ רק ‎ בגלל ‎ ביקורו ‎ של‎ 
ליברמן ‎ בברזיליה. ‎ כבר ‎ ביולי ‎ 2005, ‎ ביקרו ‎ השר ‎ לפיתוח,‎ 
תעשייה ‎ וסחר ‎ חוץ ‎ של ‎ ברזיל, ‎ לואיז ‎ פרננדו ‎ פורלן, ‎ יחד ‎ עם‎ 
משלחת ‎ של ‎ 30  אנשי ‎ עסקים ‎ ואישי ‎ צבא ‎ במתקני ‎ התעשייה‎ 
האווירית ‎ בלוד. ‎ אשתקד ‎ סיכמו ‎ מנכ״ל ‎ התעשייה ‎ האווירית‎ 
(תע״א), ‎ יצחק ‎ ניסן, ‎ ומנכ״ל ‎ קבוצת ‎ סינרג׳י, ‎ ג׳רמן‎ 
אפרומוביץ׳, ‎ על ‎ שיתוף ‎ פעולה ‎ להקמת ‎ חברה ‎ משותפת.‎ 
קבוצת ‎ סינרג׳י ‎ היא ‎ תאגיד ‎ דרום־אמריקאי ‎ מוביל ‎ בתחומי‎ 
התעופה, ‎ הדלק, ‎ הגז ‎ והבנייה. ‎ לדברי ‎ מקימיה, ‎ תעסוק ‎ החברה‎ 
המשותפת ‎ "בפיתוח, ‎ אינטגרציה ‎ ותמיכה ‎ במגוון ‎ רחב ‎ של‎ 
מוצרי ‎ ביטחון ‎ ותעופה, ‎ וכן ‎ במתן ‎ שירותים ‎ לתעופה ‎ האזרחית‎ 
המקומית, ‎ כמו ‎ גם ‎ בתאום ‎ עבודות ‎ מקומיות ‎ בין ‎ תע״א‎ 
לתעשיות ‎ בתחום ‎ הביטחון ‎ והתעופה ‎ בדרום ‎ אמריקה. ‎ בתחום‎ 
הביטחוני, ‎ תציע ‎ החברה ‎ המשותפת ‎ מערכות ‎ מתקדמות ‎ כגון‎ 
מל״טים, ‎ טילים, ‎ מכ״מים, ‎ מערכות ‎ לוחמה ‎ אלקטרונית".‎ 

אחת ‎ מארצות ‎ היעד ‎ של ‎ הייצוא ‎ הצבאי ‎ הישראלי ‎ היא‎ 
קולומביה, ‎ הרוכשת ‎ מזה ‎ שנים ‎ רבות ‎ אמצעי ‎ לחימה ‎ מחברות‎ 
ישראליות. ‎ עתה ‎ עומדת ‎ על ‎ הפרק ‎ מכירת ‎ מטוסים ‎ צבאיים,‎ 
שכבר ‎ הגיעו ‎ לשדות ‎ התעופה ‎ הצבאיים ‎ של ‎ מדינה ‎ זו. ‎ (מטוס‎ 
קרב ‎ ישראלי ‎ התרסק ‎ לאחרונה ‎ בעת ‎ ניסוי ‎ בקולומביה.)‎ 
קולומביה ‎ היא ‎ אחת ‎ ממדינות ‎ אמריקה ‎ הלטינית, ‎ עמן ‎ יש‎ 
לישראל ‎ יחסי ‎ מסחר ‎ מפותחים. ‎ לפי ‎ נתוני ‎ משרד ‎ התמ״ת,‎ 
בחמש ‎ שנים ‎ האחרונות ‎ הכפילה ‎ ישראל ‎ את ‎ הסחר ‎ עם‎ 
אמריקה ‎ הלטינית. ‎ אך ‎ הסחר ‎ עם ‎ קולומביה ‎ גדל ‎ בקצב ‎ מהר‎ 
הרבה ‎ יותר.‎ 

עד ‎ לתחילת ‎ השנה, ‎ קולומביה ‎ הייתה ‎ המקור ‎ של ‎ כמחצית‎ 
הייבוא ‎ של ‎ ישראל ‎ מאמריקה ‎ הלטינית: ‎ מדינה ‎ זו ‎ מספקת‎ 
פחם ‎ לתחנות ‎ הכוח ‎ של ‎ חברת ‎ החשמל. ‎ השנה ‎ הצטמצמו‎ 
רכישות ‎ אלה ‎ למינימום, ‎ אבל ‎ ישראל ‎ ממשיכה ‎ לייצא‎ 
לקולומביה ‎ -  בייחוד ‎ "ציוד ‎ אלקטרוני" ‎ ו״כלי ‎ תחבורה".‎ 
בנתוני ‎ הייצוא, ‎ אלה ‎ שמות ‎ צופן ‎ לייצוא ‎ נשק ‎ ואמצעי ‎ לחימה‎ 
דווקא ‎ לצבא ‎ הרצחני ‎ ביותר ‎ ביבשת.‎ 

אגב, ‎ בפמליה ‎ של ‎ ליברמן ‎ היו ‎ גם ‎ נציגי ‎ התעשיות‎ 
הצבאיות, ‎ שניסו ‎ לעניין ‎ את ‎ הדרגים ‎ הממלכתיים ‎ המקומיים‎ 
בפרו ‎ ובארגנטינה ‎ ברכישת ‎ "ציוד ‎ אלקטרוני ‎ וכלי ‎ תחבורה"‎ 
מתוצרת ‎ ישראל...‎ 


די ‎ לשיטת‎ "הדלת ‎ המסתובבת"‎ 


ביוזמת ‎ סניף ‎ חד״ש ‎ בת״א, ‎ נערכה ‎ ב-10.8 ‎ הפגנה‎ 
מול ‎ חברות ‎ כוח ‎ האדם ‎ בת״א ‎ במחאה ‎ על ‎ שיטת‎ 
"הדלת ‎ המסתובבת" ‎ ועל ‎ מבצע ‎ הגירוש ‎ של ‎ מהגר■‎ 
עבודה, ‎ המתנהל ‎ בימים ‎ אלו.‎ 

כמאה ‎ מפגינים ‎ הניפו ‎ שלטים, ‎ עליהם ‎ נכתב: ‎ "מבצע‎ 
הגירוש: ‎ יד ‎ אחת ‎ מגרשת ‎ עובדים, ‎ השנייה ‎ מייבאת ‎ חדשים",‎ 
"עובדים ‎ זרים ‎ הם ‎ לא ‎ עבדים", ‎ ו״כאן ‎ יושבות ‎ חברות ‎ הסחר‎ 
בעבדים".‎ 

נועה ‎ לוי, ‎ חברת ‎ חד״ש ‎ ופעילה ‎ נגד ‎ הגירוש ‎ של ‎ מהגרי‎ 
העבודה ‎ אמרה ‎ בהפגנה: ‎ "זה ‎ לא ‎ הגיוני, ‎ שכאשר ‎ מגרשים‎ 
עשרות ‎ אלפי ‎ עובדים ‎ שיצרו ‎ כאן ‎ חיים, ‎ קשרים ‎ ולפעמים ‎ גם‎ 
משפחה, ‎ מביאים ‎ במקומם ‎ עשרות ‎ אלפי ‎ עובדים ‎ חדשים.‎ 
לאחרונה ‎ אישרה ‎ הממשלה ‎ לחברות ‎ כוח ‎ האדם ‎ להביא ‎ לארץ‎ 
עוד ‎ 27  אלף ‎ עובדים ‎ מחו״ל. ‎ אנחנו ‎ יודעים, ‎ כי ‎ על ‎ כל ‎ עובד‎ 
חדש, ‎ שחברות ‎ כוח ‎ האדם ‎ מביאות ‎ לארץ, ‎ הן ‎ מרוויחות ‎ כסף‎ 
רב ‎ כדמי ‎ תיווך. ‎ זה ‎ בדיוק ‎ האינטרס ‎ הכלכלי, ‎ העומד ‎ מאחורי‎ 
הגירוש ‎ של ‎ מהגרי ‎ עבודה, ‎ מצד ‎ אחד, ‎ ושל ‎ ההבאה ‎ של‎ 
עובדים ‎ חדשים ‎ לארץ, ‎ מצד ‎ שני ‎ -  ׳הדלת ‎ המסתובבת׳.‎ 
התירוץ ‎ הקבוע ‎ של ‎ הממשלה ‎ לגירוש ‎ מהגרי ‎ העבודה ‎ הוא‎ 
׳מאבק ‎ באבטלה׳, ‎ אבל ‎ הסיפור ‎ האמיתי ‎ הוא ‎ עשיית ‎ הון‎ 
מסבלם ‎ ומצוקתם ‎ של ‎ עובדים ‎ עניים, ‎ שברוב ‎ המקרים ‎ אינם‎ 
מודעים ‎ לזכויותיהם".‎ 

הפגנה ‎ נגד ‎ ניצול ‎ פועלים ‎ בירדן‎ 
בידי ‎ תאגידים ‎ ישראליים‎ 

פעילים ‎ למען ‎ זכויות ‎ עובדים ‎ וזכויות ‎ אדם ‎ ארגנו ‎ ב-16.8‎ 
הפגנה ‎ מול ‎ קניון ‎ עזריאלי ‎ בת״א ‎ נגד ‎ "סדנת ‎ יזע", ‎ הפועלת‎ 
בירדן ‎ ומספקת ‎ את ‎ תוצרתה ‎ לרשתות ‎ אופנה ‎ ישראליות:‎ 
"ג׳אמפ", ‎ "אירית", ‎ "פשוט" ‎ ו״בוניטה".‎ 

רשתות ‎ טקסטיל ‎ בישראל ‎ מעסיקות ‎ עובדים ‎ בירדן ‎ בתנאי‎ 
עבדות ‎ מבחינת ‎ שעות ‎ העבודה, ‎ תנאיי ‎ השכר ‎ והפקעת‎ 
הדרכונים ‎ בידי ‎ המעסיק ‎ -  כך ‎ עולה ‎ מדו״ח ‎ מיוחד, ‎ שערך‎ 
ארגון ‎ אמריקאי ‎ להגנה ‎ על ‎ זכויות ‎ העובדים, ‎ ואשר ‎ עותק ‎ שלו‎ 
הגיע ‎ לידי ‎ העמותה ‎ הישראלית ‎ "קו ‎ לעובד".‎ 

מחריף ‎ המאבק‎ 

נגד ‎ תחנת ‎ כוח ‎ פחמית ‎ באשקלון‎ 

מטה ‎ המאבק ‎ בהקמתה ‎ של ‎ תחנת ‎ כוח ‎ פחמית ‎ באשקלון,‎ 
בראשותו ‎ של ‎ ראש ‎ העירייה, ‎ בני ‎ וקנין, ‎ החליט ‎ בשבוע ‎ שעבר‎ 
להחריף ‎ את ‎ צעדי ‎ המחאה ‎ נגד ‎ הקמת ‎ התחנה ‎ הפחמית ‎ ולצאת‎ 
להפגנה ‎ המונית ‎ בירושלים. ‎ למטה ‎ שותפים ‎ ארגונים‎ 
סביבתיים.‎ 

הח״כים ‎ דב ‎ הנין ‎ (חד״ש) ‎ ואופיר ‎ פינס־פז ‎ (העבודה),‎ 
העומדים ‎ בראש ‎ השדולה ‎ הסביבתית-חברתית ‎ בכנסת, ‎ הגישו‎ 
לוועדה ‎ העוסקת ‎ בנושא ‎ הקמתה ‎ של ‎ התחנה ‎ הסתייגויות‎ 
רבות ‎ לגבי ‎ הקמתה ‎ של ‎ התחנה ‎ הפחמית, ‎ המאיימת ‎ להחמיר‎ 
את ‎ זיהום ‎ האוויר ‎ באשקלון ‎ ולפגוע ‎ קשות ‎ באיכות ‎ הסביבה.‎ 


לעובדי ‎ המלונות ‎ הזכות ‎ להתארגן‎ 

סכסוך ‎ עבודה, ‎ עליו ‎ הכריזה ‎ ההסתדרות, ‎ והתארגנות‎ 
ראשונה ‎ מסוגה ‎ של ‎ ועד ‎ עובדים ‎ בבית ‎ מלון ‎ באילת, ‎ היו ‎ הרקע‎ 
לתביעה ‎ משפטית, ‎ שהגישה ‎ ההסתדרות ‎ נגד ‎ "שרתון ‎ מוריה"‎ 
באילת‎ (כיום ‎ -  בבעלות ‎ רשת ‎ פתאל). ‎ במלון ‎ "שרתון ‎ מוריה"‎ 
מועסקים ‎ 180  עובדים, ‎ כמחציתם ‎ -  עובדים ‎ ותיקים ‎ מאוד.‎ 

בית ‎ הדין ‎ האזורי ‎ לעבודה ‎ פסק ‎ בשבוע ‎ שעבר, ‎ כי ‎ יש‎ 
להשיב ‎ את ‎ כל ‎ זכויותיו ‎ של ‎ מנהל ‎ האחזקה ‎ של ‎ המלון ‎ ולבטל‎ 
את ‎ הליך ‎ פיטוריו, ‎ שנעשו ‎ עקב ‎ מינויו ‎ לנציג ‎ העובדים, ‎ לשם‎ 
הסדרת ‎ זכויותיהם, ‎ בעת ‎ המגעים ‎ לביצוע ‎ עסקת ‎ מכירה ‎ של‎ 
המלון. ‎ "זכינו ‎ בגדול", ‎ אמר ‎ השבוע ‎ יו״ר ‎ ההסתדרות ‎ במרחב‎ 
אילת, ‎ אבי ‎ אזולאי, ‎ והוסיף: ‎ "הכי ‎ חשובה ‎ בפסק ‎ הדין‎ 
האמירה, ‎ שאין ‎ לפגוע ‎ בנושא ‎ חופש ‎ ההתארגנות ‎ של ‎ ועד‎ 
העובדים ‎ במלון".‎ 

"למדתי ‎ מציה ‎ גחארח,‎ 

איך ‎ להגן ‎ על ‎ זכויות ‎ העובדים"‎ 

"מצ׳ה ‎ גווארה ‎ למדתי ‎ את ‎ דרך ‎ המאבק ‎ למען ‎ זכויות‎ 
העובדים, ‎ ובמשך ‎ תקופה ‎ מסוימת ‎ אף ‎ שילמתי ‎ על ‎ כך ‎ מחיר"‎ 
־  הסביר ‎ יו״ר ‎ ועד ‎ עובדי ‎ בנק ‎ לאומי ‎ הפורש, ‎ לוא■ ‎ רוט,‎ 
בכתבה ‎ במוסף ‎ הכלכלי ‎ של ‎ ״מעריב״‎ (14.8). ‎ על ‎ השפעת ‎ צ׳ה‎ 
סיפר ‎ בתשובתו ‎ לשאלה, ‎ מדוע ‎ ישנם ‎ בחדר ‎ הוועד ‎ צילומים‎ 
גדולים ‎ של ‎ המהפכן ‎ הקומוניסטי ‎ הקובני־ארגנטינאי. ‎ עוד‎ 
גילה ‎ הכתב, ‎ שדמותו ‎ של ‎ צ׳ה ‎ מקועקעת ‎ על ‎ גבו ‎ של ‎ רוט.‎ 

רוט ‎ סיפר, ‎ כי ‎ נרדף ‎ על ‎ ידי ‎ הנהלות ‎ הבנק ‎ הקודמות, ‎ משום‎ 
שבא ‎ עם ‎ עמדות ‎ אידיאולוגיות ‎ ורצה ‎ לדאוג ‎ לטובת ‎ העובדים.‎ 
הוא ‎ פוטר ‎ כמה ‎ פעמים ‎ והוחזר ‎ לתפקידו ‎ בידי ‎ בית ‎ המשפט.‎ 

הגדה ‎ השמאלית‎ 

רחוב ‎ אחד ‎ העם ‎ 70, ‎ תל ‎ אביב‎ 
ביום ‎ ג׳, ‎ 25  באוגוסט, ‎ בשעה ‎ 20.00 

מישהו ‎ דואג ‎ לך, ‎ ילד?‎ 

רב-שיח ‎ בנושא:‎ 

חינוך ‎ ונוער ‎ בישראל ‎ בין ‎ הפרטה, ‎ מלחמה ‎ וגירוש‎ 

בהשתתפות:‎ 

תמר ‎ גוזינסקי, ‎ ח״כ ‎ לשעבר,‎ 

רינה ‎ ■צחקי, ‎ נציגת ‎ יוניצ״ף ‎ בארץ,‎ 
המשוררים ‎ רוני ‎ סומק ‎ וללי ‎ ציפי ‎ מיכאל׳,‎ 

רן ‎ יגיל, ‎ סופר ‎ ומבקר, ‎ עורך ‎ כתב ‎ העת ‎ "עמדה"‎ 

קורס ‎ לערבית ‎ מדוברת ‎ למתחילים‎ 

עם ‎ המורה ‎ יוסף ‎ עספור‎ 

יתקיים ‎ בימי ‎ א׳ ‎ בשעה ‎ 20.00. ‎ פתיחת ‎ הקורס ‎ -  6  בספטמבר.‎ 

